Giovanni D’Alise

Giovanni D'Alise (født 14. januar 1948 i Napoli i Italia, død 4. oktober 2020 i Caserta) var en italiensk katolsk biskop.

Liv og virke

Bakgrunn
Giovanni D'Alise tok middelskolen ved seminaret i Acerra og gymnasiet først ved seminaret i Capua og deretter ved seminaret i Benevento. Han studerte filosofi ved det interregionale presteseminar for Campania i Napoli, og tok lisensiatsgrad innen teologi ved det pavelige teologiske fakultet i Sør-Italia (Pontificia facoltà teologica dell'Italia meridionale) i Napoli.

Prest
Han ble presteviet 23. september 1972 for bispedømmet Acerra. I 1974 ble han kapellan ved menigheten San Alfonso Maria de' Liguori i småbyen Cancello Scalo, og dens sogneprest i 1990. Fra 1984 ledet han noen pastorale embeder i bispedømmets kurie som leder av bispedømmets katekese, religionsskolen og som leder av den kateketiske utdannelse for legfolket. Han grunnla utdannelsesskolen for legfolket og ble dens direktør. I noen år var han også direktør for bispedømmets bulletin. Som sentral medarbeider for biskop Antonio Riboldi ledet han også 22 bispedømmekonferanser i bispedømmet Acerra. Fra 2001 til 2004 var han sogneprest i Arienzo.

Biskop
Den 5. juni 2004 ble han utnevnt av pave Johannes Paul II til biskop av Ariano Irpino-Lacedonia. Den apostoliske nuntius til Italia, erkebiskop Paolo Romeo, bispeviet ham den 17. juli samme år; medkonsekrerende var biskkopen av Acerra, Salvatore Giovanni Rinaldi, og biskopen av Pozzuoli, Gennaro Pascarella. Han tok sitt bispedømme i besittelse den 12. september 2004. Han forble Ariano Irpino-Lacedonias biskop til 2014.

Pave Frans utnevnte ham den 21. mars 2014 til biskop av Caserta. Han ble innført i embedet den 18. mai samme år. Der var han biskop til sin død 4. oktober 2020, i en alder av 72 år, av covid-19. Han var ikke den første italienske biskop som søde av denne sykdommen, men den første som stod i embedet og ikke var pensjonert..

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Kardinal Paolo Romeo  (1938-) *1984
 Biskop Giovanni D'Alise

Referanser

Italienske katolske biskoper
Dødsfall relatert til covid-19 i Italia
Personer fra Napoli
Personer fra Acerra
Katolske biskoper ofre for covidpandemien